stanford-oval/wikipedia huggingface dataset:
יוליה גלושקו
קריירה מקצועית > 2013

בתחילת השנה ניסתה גלושקו להיכנס לתחרויות WTA אולם לא הצליחה לעבור את שלבי המוקדמות. במוקדמות אליפות אוסטרליה הפסידה בסיבוב השני. במרץ זכתה בטורניר איניסברוק במיאמי לאחר ניצחון במשחק הגמר על פטריסיה מאייר-אכלייטנר מאוסטריה בתוצאה 2–6, 0-6, 4-6.
במאי העפילה גלושקו לראשונה לתחרות הראשית של טורניר גרנד סלאם, ברולאן גארוס בפריז. אחרי שבשני סיבובי המוקדמות הראשונים היא ניצחה ב-2 מערכות, שיחקה בסיבוב השלישי מול אנסטסיה רודיונובה מאוסטרליה וניצחה 3–6, 6-4, 6-8 במשחק שערך 3 שעות ו-10 דקות. בסיבוב הראשון הוגרלה מול טורו-פלור הספרדייה (71 בעולם) והפסידה לה בשתי מערכות.
ב-10 ביוני עלתה לדירוג השיא שלה עד אז, מקום 131 בעולם והפכה לשחקנית הבכירה בישראל לאחר ששחר פאר ירדה למקום 171 בעולם. בסוף יולי ירדה למקום 123 בעולם, ודורגה אחרי פאר.
בטורניר ווימבלדון היוקרתי הצליחה גלושקו לנצח שני סיבובי מוקדמות ולהעפיל לסיבוב המוקדמות האחרון, אך בסופו של דבר הודחה בשתי מערכות לאיטלקייה מריה אלנה קמרין.
בתחילת יולי זכתה בטורניר ווטרלו ועלתה למקום ה-105 בעולם. וכן לשלב חצי גמר בתחרויות ביקיאמה ובלקסינגטון. בתחילת אוגוסט העפילה לראשונה להגרלה ראשית של טורניר WTA בטורניר הגדול בטורונטו, לאחר שניצחה שני משחקי מוקדמות. בסיבוב הראשון הפסידה לסמנתה סטוסור (11 בעולם), 5–7, 2-6, 3-6.
באליפות ארצות הברית הפתוחה הצליחה לעבור את שלושת משחקי המוקדמות ועלתה להגרלה הראשית. בסיבוב הראשון ניצחה בשתי מערכות נדיה פטרובה שדורגה אז במקום ה-23 בעולם, מה שהיה הניצחון הגדול ביותר שלה בקריירה. בסיבוב השני ניצחה את המדורגת 238 בעולם בשתי מערכות. בסיבוב השלישי הפסידה לדניאלה האנטוחובה מסלובקיה (48 בעולם) 3-6, 7-5, 7-6. גלושקו ניצחה במערכה הראשונה, הובילה 2–5 במערכה השנייה והייתה פעמיים במרחק של שתי נקודות משמינית הגמר, אלא שאז, יריבתה ניצחה 8 משחקונים ברציפות. גלושקו התאוששה ולקראת סיום המערכה השלישית היו לזכותה 4 נקודות משחק, שלא נוצלו. בעקבות הישג זה נכנסה לרשימת 100 הטובות בעולם.
בטורניר WTA בטשקנט הגיעה לסיבוב השני. את השנה סיימה במקום ה-91 בעולם. בדצמבר זכתה בפעם השנייה באליפות ישראל לאחר ניצחון על עפרי לנקרי.
קריירה מקצועית > 2014

גלושקו פתחה את השנה ברגל שמאל כשהודחה כמעט בכל טורניר בסיבוב הראשון. דירוגה החדש ב-100 הראשונות אפשר לה להיכנס ישירות לאליפות אוסטרליה הפתוחה, אולם היא הפסידה בסיבוב הראשון ללוסי ספארובה, המדורגת 26 בעולם, בשלוש מערכות.
בתחרות WTA בברזיל נכנסה ישירות להגרלה הראשית אך הפסידה בסיבוב הראשון. לראשונה השתתפה במוקדמות תחרויות אינדיאן וולס ומיאמי מאסטרס, ובשניהם הפסידה בסיבוב המוקדמות הראשון לשחקניות המדורגות מתחתיה. באפריל ומאי שילבה בין תחרויות WTA לתחרויות מדרג נמוך יותר (ITF) אולם לא הצליחה להשיג תוצאות טובות.
ברולאן גארוס, הגראנד סלאם השני של העונה, גלושקו נכנסה אוטומטית להגרלה הראשית, ושם הצליחה להשוות את הישג השיא שלה בגראנד סלאם כשהעפילה לסיבוב השלישי. בשני הסיבובים הראשונים ניצחה בשני משחקים צמודים את דונה ואקיץ' (67 בעולם) וקריסטן פליפקנס (22 בעולם). בסיבוב השלישי פגשה את המדורגת 11 בעולם דאז שרה אראני מאיטליה ונוצחה 0–6 6-1. בעקבות ההעפלה לסיבוב השלישי עלתה גלושקו לדירוג השיא שלה, המקום ה-79.
בטורניר ווימבלדון הפסידה בסיבוב הראשון לסבינה ליזיקי (19 בעולם). בתחרות נוספת בבאקו הגיעה לסיבוב השני. בתחרויות ההכנה לאליפות ארצות הברית באוגוסט לא הצליחה לעבור את המוקדמות וגם באליפות ארצות הברית הפסידה בסיבוב הראשון לאמריקאית המדורגת 123 בעולם. בשתי תחרויות נוספות בהונג קונג וסאול הפסידה בסיבוב הראשון. בעקבות שרשרת ההפסדים ואובדן הנקודות מקיץ 2013 ירדה עד לדירוג 170 בעולם. באוקטובר ונובמבר חזרה גלושקו לסבב ה-ITF ושיחקה חמש תחרויות על סך 50 אלף דולר והשיגה חצי גמר אחד ושני רבעי גמר. את השנה סיימה במקום 159 בעולם.
גלושקו זכתה בפעם השלישית באליפות ישראל לאחר ניצחון בגמר בשתי מערכות על שחר פאר.
קריירה מקצועית > 2015

בתחרות הראשונה באוקלנד רשמה במוקדמות שלושה ניצחונות והעפילה להגרלה הראשית, בה הפסידה לקרוליין ווזניאקי (8 בעולם) בסיבוב הראשון. במוקדמות אליפות אוסטרליה הפסידה בסיבוב השני. בתחרות WTA בריו דה ז'ניירו נכנסה להגרלה הראשית והעפילה לרבע הגמר. במוקדמות טורניר מיאמי הפסידה במוקדמות. במשך השנה שיחקה גם בתחרויות ITF אך לא הגיעה בהם להישגים.
בטורניר בבוגוטה ניצחה שתי שחקניות המדורגות מתחתיה והגיעה בפעם השנייה לרבע גמר בתחרות WTA, בו הפסידה למראינה דוקו-מארינו (134 בעולם). במוקדמות הרולאן גארוס הפסידה בסיבוב הראשון לאנסטסיה רודיונובה (195 בעולם). במוקדמות ווימבלדון הפסידה גם כן בסיבוב הראשון.
במוקדמות אליפות ארצות הברית ניצחה בסיבוב הראשון אך הפסידה בסיבוב השני. בספטמבר שיחקה בטורניר 125K בסין והעפילה לגמר, בו הפסידה 5–7 במערכה השלישית לז'נג הסינית (71 בעולם).
בתחרות ITF בטקסס (על סך 50 אלף דולר) פגשה בסיבוב השני את שחר פאר (173 בעולם בזמנו) וניצחה אותה בשתי מערכות. היה זה המשחק היחיד בין השתיים בסבב. גלושקו הגיעה לחצי הגמר בתחרות זו, וסיימה את העונה במקום 128 בעולם.
באליפות ישראל בטניס שנערכה בדצמבר העפילה לשלב הגמר בו הפסידה לאולגה פרידמן 2-6 2-6.
קריירה מקצועית > 2016

באליפות אוסטרליה הגיעה לסיבוב המוקדמות השלישי אולם כשלה בו ולא העפילה להגרלה הראשית. בתחילת השנה ניסתה להיכנס לתחרויות WTA וזכתה להצלחה חלקית. בשתי שבוכות עוקבים במקסיקו העפילה בהצלחה מהמוקדמות והגיעה לסיבוב השני בהגרלה הראשית. במוקדמות אינדין וולס ומיאמי הפסידה בסיבוב המוקדמות הראשון.
ברולאן גארוס הגיעה לסיבוב המוקדמות השני, וכך גם במוקדמות אליפות ארצות הברית. בווימבלדון הפסידה בסיבוב המוקדמות הראשון. במהלך הקיץ ועד סוף השנה לא הצליחה להגיע להישגים משמעותיים והפסידה משחקים רבים לשחקניות המדורגות מתחתיה בדירוג העולמי. בסיום השנה ירדה למקום ה-181 בעולם.
גלושקו בחרה שלא להשתתף באליפות ישראל שנערכה בדצמבר על מנת להתכונן לאליפות אוסטרליה הפתוחה.
קריירה מקצועית > 2017

בתחילת השנה הפסידה במוקדמות אוקלנד. בסיבוב השני של מוקדמות אליפות אוסטרליה הפתוחה הפסידה לאמריקאית יוליה בוסרופ (119 בעולם).
במרץ, בעקבות הפסד בסיבוב הראשון בשנג'ן דורגה במקום ה-249 בדירוג העולמי, מקום אחד מתחת לדניז חזניוק. בהמשך השנה החזיקו השתיים לסירוגין בתואר הטניסאית הישראלית המובילה.
בהמשך השנה רשמה גלושקו הפסדים מוקדמים רבים ולא השיגה תוצאות טובות. הישג השיא שלה בשנה זו היה חצי גמר בתחרות 60 אלף באוסטרליה, רבע גמר בתחרות על סך 80 אלף דולר, והשתתפות בתחרות WTA בנירנברג כ-Lucky Loser לאחר שהפסידה במוקדמות. באוקטובר אף יצאה מרשימת 300 המובילות בעולם לראשונה מאז שנת 2010.
קריירה מקצועית > 2018

החצי הראשון של 2018 לא בישר על שינוי מגמה. בינואר לא הצליחה לעבור את שלב המוקדמות בשתי תחרויות WTA בניו זילנד ואוסטרליה. לאחר מכן הפסידה בסיבוב הראשון בשלוש תחרויות ITF על סך 25 אלף דולר.
החל ממרץ חל שיפור בתוצאות וגלושקו הצליחה לחבר מספר ניצחונות יחד. במאי-יוני שיחקה בשלוש תחרויות על סך 25 אלף דולר במזרח הרחוק וזכתה בשניים מהם (בתאילנד ובסינגפור) והגיעה לגמר בתחרות השלישית. ביולי הגיעה לגמר בתחרות נוספת בויניפג בקנדה. בעקבות תוצאות אלה חזרה ל-200 הראשונות בעולם. לאחר מכן זכתה בטורניר על סך פרסים של 60 אלף דולר בגרנבי, קנדה, לאחר ניצחון בגמר על ארינה רודיונובה (144 בעולם) בשתי מערכות.
השיפור בדירוג איפשר לגלושקו להיכנס למוקדמות אליפות ארצות הברית הפתוחה והיא עברה בהצלחה את שלושת סיבובי המוקדמות. בסיבוב הראשון ניצחה את מוניקה ניקולסקו (62 בעולם) במשחק צמוד והעפילה לסיבוב שני, שבו הפסידה לנאומי אוסקה (19 בעולם) בשתי מערכות שבסופו של דבר זכתה בתואר האליפות. בדירוג הבא בתחילת ספטמבר עלתה גלושקו למקום 127 בעולם, שיפור של קרוב ל-200 מקומות בתוך ארבעה חודשים.
באוקטובר שיחקה בהגרלה הראשית בטורניר WTA בהונג קונג והפסידה בסיבוב הראשון לאליז קורנה.
קריירה מקצועית > 2019

גלושקו החלה את השנה בסוף פברואר ועד סוף מאי רשמה רק שני ניצחונות. בתחרות באיסטנבול הפסידה בסיבוב המוקדמות השני אך נכנסה להגרלה הראשית כ-Lucky Loser. בסיבוב הראשון הפסידה למדורגת 30 בעולם במה שהיה להופעה האחרונה שלה בטורניר מסבב ה-WTA.
במוקדמות הרולאן גארוס עברה בהצלחה את שני הסיבובים הראשונים אולם הפסידה במשחק האחרון 6-4 במערכה השלישית. ביוני הגיעה לגמר תחרות 25 אלף שנערכה בעכו. במוקדמות ווימבלדון ואליפות ארצות הברית הפסידה בסיבוב המוקדמות הראשון.
עד ספטמבר ירדה לאזור המקום ה-350 בעולם. בספטמבר ערכה את משחקה האחרון בתחרות על סך 60 אלף דולר במיתר והפסידה בסיבוב הראשון.
בדצמבר הודיעה על פרישה ממשחק פעיל, זאת עקב פציעות.
קריירה מקצועית > גביע הפדרציה

גלושקו הייתה חברה קבועה בנבחרת גביע הפדרציה של ישראל החל משנת 2007 ועד 2018. הופעת הבכורה שלה הייתה באפריל 2007, אז הפסידה במשחק הרביעי מול נבחרת קנדה במסגרת הבית העליון השני, לאחר שהמפגש הוכרע בניצחון של הנבחרת הישראלית.
במשחקי בית אירופה/אפריקה 1 של גביע הפדרציה באילת (2011) ניצחה גלושקו בשלושה מבין ארבעה משחקי היחידות.
במשחקים שנערכו באילת בשנת 2013, רשמה גלושקו את הניצחון הגדול ביותר שלה עד אז, על המדורגת 39 בעולם אורסולה רדוונסקה הפולנייה בתוצאה 4–6, 6-4.
המאזן של גלושקו בגביע הפדרציה עומד על 29 ניצחונות (17 במשחקי יחידות ו-12 במשחקי זוגות) מול 29 הפסדים (16 במשחקי יחידות ו-13 במשחקי זוגות).
הישגים בולטים > זכיות בסבב ה-ITF > יחידות

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מס' | תאריך | טורניר | משטח | סך פרסים | יריבה בגמר | תוצאה |
| 1. | 11 בנובמבר 2007 | ספרד מיורקה, ספרד | חימר | $10,000 | רומניה דיאנה אנש | 0-6, 0-6 |
| 2. | 29 במאי 2010 | ישראל רעננה, ישראל | קשה | $10,000 | ישראל קרן שלמה | 1-6, 3-6 |
| 3. | 23 באוקטובר 2010 | ישראל עכו, ישראל | קשה | $10,000 | גרמניה יוליה קימלמן | 2-6, 2-6 |
| 4. | 7 בנובמבר 2010 | אוסטרליה קלגורלי, אוסטרליה | קשה | $25,000 | אוסטרליה איזבלה הולנד | 1-6, 2-6 |
| 5. | 28 בנובמבר 2010 | אוסטרליה טרארלגון, אוסטרליה | קשה | $25,000 | ניו זילנד סשה ג'ונס | 6-2, 5-7, 6-7(4) |
| 6. | 29 ביולי 2012 | ארצות הברית לקסינגטון, ארצות הברית | קשה | $50,000 | הממלכה המאוחדת יוהאנה קונטה | 0-6, 3-6 |
| 7. | 29 במרץ 2013 | ארצות הברית איניסברוק, ארצות הברית | חימר | $25,000 | אוסטריה פטרישה מאייר-אכליטנר | 6-2, 0-6, 4-6 |
| 8. | 7 ביולי 2013 | קנדה ווטרלו, קנדה | חימר ירוק | $50,000 | קנדה גבריאלה דברובסקי | 1-6, 3-6 |
| 9. | 2 ביוני 2018 | תאילנד הוא-הין, תאילנד | קשה | $25,000 | ניו זילנד אלכסנדרה בוזוויץ' | 2-6, 2-6 |
| 10. | 16 ביוני 2018 | סינגפור סינגפור | קשה | $25,000 | יפן ריסה אוזקי | 6-1, 1-6, 4-6 |
| 11. | 29 ביולי 2018 | קנדה גרנבי, קנדה | קשה | $60,000 | אוסטרליה ארינה רודיונובה | 4-6, 3-6 |
הישגים בולטים > זכיות בסבב ה-ITF > זוגות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| מס' | תאריך | טורניר | משטח | שותפה | סך פרסים | יריבות בגמר | תוצאה |
| 1. | 17 בפברואר 2008 | פורטוגל אלבופרה, פורטוגל | קשה | רוסיה מרינה מלינקובה | $10,000 | סלובקיה מרטינה בבקובה רוסיה ילנה צ'אלובה | 3-6, 6-0, [9-11] |
| 2. | 21 במרץ 2008 | יוון פורטו רפטי, יוון | קשה | גרמניה דומיניק ריפול | $10,000 | איטליה ניקול קלריקו סלובניה מיקה אורבנצ'יץ' | 6-1, 5-7, [7-10] |
| 3. | 24 במאי 2008 | ישראל רעננה, ישראל | קשה | גאורגיה מננה שאפָּכּידזֶה | $10,000 | ישראל חן אסטרוגו הולנד מרסלה קואק | 5-7, (5)7-6, [6-10] |
| 4. | 28 במאי 2010 | ישראל רעננה, ישראל | קשה | ישראל קרן שלמה | $10,000 | רוסיה אנה רפופורט ישראל אפרת מישור | 6-3, 6-7(6), [3-10] |
| 5. | 17 ביולי 2010 | ארצות הברית אטלנטה, ארצות הברית | קשה | ארצות הברית כריסטי פרילינג | $10,000 | ארצות הברית אירינה פאלקוני ארצות הברית מריה סאנצ'ס | 2-6, 6-2, [7-10] |
| 6. | 22 באוקטובר 2010 | ישראל עכו, ישראל | קשה | אוסטריה יאניה טוליאן | $10,000 | בלגיה חאלי דה ואל צ'כיה זוזאנה לינהובה | 2-6, 2-6 |
| 7. | 5 ביולי 2012 | קנדה ונקובר, קנדה | קשה | אוסטרליה אוליבייה רוגוסקה | $100,000 | ארצות הברית ג׳קלין קאקו  ארצות הברית נטלי פלוסקוטה | 4-6 7-5 [7-10] |
| 8. | 19 במאי 2013 | צרפת סנט גאודן, צרפת | חימר | ארגנטינה פאולה אורומצ'ה | $50,000 |  |  |
| 9. | 11 במאי 2015 | צרפת סנט גאודן, צרפת | חימר | קולומביה מריאנה דוקו-מארינו | $50,000 |  |  |
| 10. | 15 בנובמבר 2015 | ארצות הברית סקוטסדייל, ארצות הברית | קשה | שוודיה רבקה פיטרסון | $50,000 |  |  |
| 11. | 8 במאי 2016 | ארצות הברית אינדיין הארבור ביץ', פלורידה, ארצות הברית | חימר | רוסיה אלכסנדרה פאנובה | $75,000 |  |  |
| 12. | 2 באפריל 2017 | אוסטרליה מורנינגטון, אוסטרליה | חימר | צ'כיה ברבורה קרג'יקובה | $25,000 |  |  |
| 13. | 4 ביוני 2017 | איטליה גראדו, איטליה | חימר | אוסטרליה פריסיליה הון | $25,000 |  |  |
| 14. | 11 ביוני 2017 | איטליה ברשיה, איטליה | חימר | אוסטרליה פריסיליה הון | $60,000 |  |  |
הישגים בולטים > טורנירי גראנד סלאם

| טורניר | 2011 | 2012 | 2013 | 2014 | 2015 | 2016 | 2017 | 2018 | 2019 |
| --- | --- | --- | --- | --- | --- | --- | --- | --- | --- |
| אליפות אוסטרליה הפתוחה | סיבוב מוקדמות 2 | סיבוב מוקדמות 2 | סיבוב מוקדמות 2 | סיבוב 1 | סיבוב מוקדמות 2 | סיבוב מוקדמות 3 | סיבוב מוקדמות 2 | - | - |
| אליפות צרפת הפתוחה | סיבוב מוקדמות 1 | - | סיבוב 1 | סיבוב 3 | סיבוב מוקדמות 1 | סיבוב מוקדמות 2 | - | - | סיבוב מוקדמות 3 |
| ווימבלדון | סיבוב מוקדמות 1 | - | סיבוב מוקדמות 3 | סיבוב 1 | סיבוב מוקדמות 1 | סיבוב מוקדמות 1 | - | - | סיבוב מוקדמות 1 |
| אליפות ארצות הברית הפתוחה | סיבוב מוקדמות 3 | סיבוב 1 | סיבוב 3 | סיבוב 1 | סיבוב מוקדמות 2 | סיבוב מוקדמות 2 | - | סיבוב 2 | סיבוב מוקדמות 1 |
הישגים בולטים > דירוג בסוף השנה

|  | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| דירוג | 787 | 887 | 355 | 317 | 331 | 165 | 170 | 91 | 159 | 128 | 181 | 288 | 126 | 414 |
הערות שוליים

↑  כתבה באתר דובר צה"ל, 8.11.2008
↑  מיקי שגיא, גלושקו התגייסה, ההתקדמות עלולה להיבלם, באתר ynet, 23 בספטמבר 2008
↑  מיקי שגיא, משרד הביטחון התערב, טירונות גלושקו קוצרה, באתר ynet, 9 באוקטובר 2008
↑  Tennis / Generation Next haaretz.com
↑  שי אלון, ‏גלושקו גברה על פאר וזכתה באליפות ישראל, באתר ONE‏, 19 בדצמבר 2014
↑  שי אלון, ‏בגיל 29 בלבד: יוליה גלושקו פורשת מטניס, באתר ONE‏, 20 בדצמבר 2019
גלושקו בגמר אליפות ישראל לזוגות 2015
יחסי קניה – רפובליקת סהרה הערבית הדמוקרטית

| יחסי קניה – סהרה המערבית |
| --- | --- |
קניה: סהרה המערבית


קניה: סהרה המערבית
שטח (בקילומטר רבוע)
580,367: 266,000
אוכלוסייה
56,708,094: 593,110
תמ"ג (במיליוני דולרים)
107,441: 
תמ"ג לנפש (בדולרים)
1,895: 
משטר
רפובליקה: רפובליקה חד-מפלגתית

יחסי קניה–רפובליקת סהרה הערבית הדמוקרטית הם היחסים הבילטרליים בין רפובליקת קניה לרפובליקת סהרה הערבית הדמוקרטית.
היסטוריה

במרץ 2005 קיבל נשיא קניה מוואי קיבאקי את כתב אמנתו של שגריר רפובליקת סהרה הערבית הדמוקרטית בקניה. עם זאת, באוקטובר אותה שנה, ממשלת קניה הקפיאה זמנית את היחסים הדיפלומטיים בין שתי המדינות.
בפברואר 2014 רפובליקת סהרה הערבית הדמוקרטית פתחה שגרירות בניירובי. בטקס השתתפו שר החוץ של סהרה המערבית, סגן נשיא קניה לשעבר קלונזו מוסיוקה ודיפלומטים נוספים. מר בה מד הוסמך כשגריר. בעקבות כך, נוצר משבר דיפלומטי בין מרוקו (הטוענת לשליטה על סהרה המערבית) לקניה.
נציגויות דיפלומטיות

רפובליקת סהרה הערבית הדמוקרטית מחזיקה שגרירות בניירובי, בירת קניה.
קניה אינה מיוצגת בסהרה המערבית, הן בדרג השגרירות והן בדרג הקונסולרי.
ימין ושמאל בכלי שיט

אורות בכלי שיט מתקרב. האור האדום מציין צד port והאור הירוק מציין צד  starboard. שני האורות הלבנים הם אורות ראשי התרנים.
שרטוט סכמטי של אורות הניווט באוניה. האור הירוק בצד starboard והאור האדום ב port side.
בכלי שיט, נהוג לכנות את הצדדים ימין ושמאל באופן יחסי לכיוון החרטום. כשאדם עומד על סיפון אונייה ומביט לכיוון החרטום, מצדו הימני ה-starboard של האונייה (ולא right side) ומצדו השמאלי port side (ולא left side).
הפירוש המילולי של המונח האנגלי starboard הוא "צד משוט ההגה" או "צד ההגה". מקור המונח באנגלית עתיקה: stérbord (צירוף של stéor, משוט הגה, ו-bord, צד). עד אמצע המאה ה-13, אז נכנס לשימוש לוח ההגה התלוי המוכר לנו כיום, נוהגו כלי השיט באמצעות משוט הגה מן החלק האחורי של הספינה. על פי רוב נמצא משוט זה בצד ימין של כלי השיט, ולכן הקשירה לרציף נעשתה בדופן שמאל, כדי לאפשר היגוי ועל מנת להגן על משוט ההגה מפני פגיעה. צד שמאל נקרא לפנים larboard, שפירושו המילולי "צד ההטענה" (מאנגלית עתיקה ladebord); מקור המונח, ככל הנראה, מפתח הטענת המטען (loading or lading port), שהיה ברוב אוניות הסוחר בדופן שמאל. מאחר שצלילי הפקודות להגאי "סטארבורד" ו-"לארבורד" דומים, הוא עלול היה להתבלבל; ואמנם, בתחילת המאה ה-19 הוחלף השם מ-larboard ל-port, והוא נקבע רשמית כצד שמאל של האונייה ב-1844.
צד ימין באונייה היה שמור לתאו של רב-החובל או הקברניט, כדי שיימצא קרוב להגאי האוחז במשוט ההגה. מסורת זו המשיכה להתקיים גם כשפסק השימוש באמצעי היגוי זה. זו הסיבה ההיסטורית, מדוע בכלי שיט מלחמתיים מניפים את נס הקצין הבכיר בצד ימין של התורן.
סימון

התקנות הבינלאומיות למניעת התנגשויות בים קובעות כי כלי שיט הנמצאים בדרך בין שקיעת השמש וזריחתה יציגו, בנוסף לאורות אחרים, גם אורות צד: אור ירוק בצד ימין ואור אדום בצד שמאל. לכן נהוג לעיתים לכנות את צדדי כלי השיט בשמות הצבעים האלה - ירוק לצד ימין ואדום לצד שמאל.
יורם כוכבי

יורם כוכבי (נולד ב-19 בנובמבר 1962) הוא שחיין עבר, אלוף ישראל ושיאן ישראל בשחייה. השתתף באולימפיאדה (לוס אנג'לס 1984) ובאליפות העולם בשחייה (גואיאקיל 1982) במדי נבחרת ישראל. אלוף המכביה האחת עשרה (1981).
ביוגרפיה

יורם כוכבי שחה בקבוצת השחייה של מכבי תל אביב בהדרכתו של ברוך צ'יש. הוא למד בתיכון עירוני ה' בתל אביב
ביוגרפיה > 1976

באליפות ישראל בשחייה באוקטובר 1976 זכה כוכבי במדליית כסף, במשחה ל-400 מטר מעורב אישי בשיאי ישראל חדשים לגילאי 14 ו-16 בתוצאה של 5:07.1 דקות, אחרי רון קרמן ממכבי חיפה (5:03.4 דקות) ולפני ישי ורדי מהפועל בית קמה (5:15.0 דקות).
ביוגרפיה > 1977

באליפות ישראל בשחייה שנערכה בסוף ספטמבר 1977 זכה כוכבי ב-6 מדליות, 2 כסף ו-4 ארד. מדליות כסף, במשחה ל-400 מטר מעורב אישי בתוצאה של 4:52.68 דקות, אחרי דב ניסמן מהפועל העמקים (4:49.89 דקות) ולפני אלון אקר מהפועל בית קמה (5:03.96 דקות) ובמשחה שליחים 4x100 מטר מעורב בתוצאה של 4:24.56 דקות. מדליות ארד, במשחה ל-400 מטר חופשי בתוצאה של 4:21.35 דקות, אחרי ניר שמיר מהפועל גבעת חיים (4:14.78 דקות) ונדב בטשא מהפועל גוש זבולון (4:19.82 דקות), במשחה ל-1500 מטר חופשי בתוצאה של 17:27.93 דקות, אחרי נדב בטשא (17:07.98 דקות) וניר שמיר (17:21.60 דקות), במשחה ל-200 מטר מעורב אישי בתוצאה של 2:18.54 דקות, אחרי דב ניסמן שקבע שיא ישראלי חדש של 2:15.06 דקות ורון קרמן (2:16.63 דקות) ובמשחה שליחים 4x200 מטר חופשי בתוצאה של 8:57.70 דקות.
ביוגרפיה > 1978 > אלוף ישראל

באליפות ישראל בשחייה שנערכה באוגוסט 1978 זכה כוכבי ב-3 מדליות, זהב, כסף וארד. מדליית זהב, במשחה ל-400 מטר מעורב אישי בתוצאה של 4:50.10 דקות, לפני אמיר גניאל מאגודתו (5:04.10 דקות) וירון אילתי מהפועל שמיר (5:07.37 דקות), מדליית כסף, במשחה ל-200 מטר מעורב אישי ומדליית ארד, במשחה ל-100 מטר פרפר בתוצאה של 1:00.64 דקות, אחרי מייק גרינשפן מהפועל גבעת חיים (59.59 שניות) ודב ניסמן (59.88 שניות).
ביוגרפיה > 1979 > שמונה האומות

בתחרות שמונה האומות שנערכה בבלגיה בשנת 1979 זכה כוכבי במדליית ארד במשחה ל-200 מטר פרפר.
באליפות ישראל בשחייה שנערכה בסוף אוגוסט אותה שנה, זכה כוכבי ב-4 מדליות זהב, במשחה ל-100 מטר פרפר בתוצאה של 59.36 שניות, לפני מייק גרינשפן מהפועל חולון/בת ים (1:00.33 דקות) וערן קרקו מאגודתו (1:00.89 דקות), במשחה ל-200 מטר פרפר בשיא ישראלי חדש של 2:08.30 דקות שיפור לשיאו בן ה-3 שנים של עדי פרג (2:09.91 דקות), לפני ירון אילתי מהפועל גליל עליון (2:11.61 דקות) ובועז שעשוע מהפועל חולון/בת ים (2:14.91 דקות), במשחה ל-200 מטר גב בשיא ישראלי חדש של 2:16.17 דקות, שיפור לשיאו של חברו לאגודה אבי כרמל (2:16.32 דקות), לפני אבי כרמל (2:20.75 דקות) ויזהר שנהר מהפועל גליל עליון (2:22.64 דקות) ובמשחה ל-400 מטר מעורב אישי בשיא ישראלי חדש נוסף של 4:40.32 דקות, שיפור לשיא הקודם בן ה-3 שנים של דב ניסמן (4:44.90 דקות), לפני רון קרמן (4:45.42 דקות) וירון אילתי (4:56.74 דקות).
ביוגרפיה > 1980

באליפות ישראל בשחייה שנערכה בסוף חודש אוגוסט 1980 זכה כוכבי במדליית זהב במשחה ל-400 מטר מעורב אישי בשיא ישראלי חדש של 4:37.55 דקות לפני רון קרמן וירון אילתי.
ביוגרפיה > 1981

בתחרות שמונה האומות שנערכה בקיאסו, שווייץ בתחילת יולי 1981 סיים כוכבי במקום רביעי במשחה ל-400 מטר מעורב אישי בתוצאה של 4:46.24 דקות ובמקום שמיני במשחה שליחים 4x200 מטר חופשי ביחד עם זוהר וייס, ירון אילתי ויוחאי ליפשיץ בתוצאה של 8:18.61 דקות.
ביוגרפיה > 1981 > המכביה ה-11

בתחרויות השחייה של המכביה ה-11 שנערכו בבריכת השחייה של אוניברסיטת תל אביב מספר ימים לאחר מכן זכה כוכבי ב-3 מדליות. מדליית זהב במשחה ל-200 מטר פרפר בשיא ישראלי ומכביה חדש של 2:05.74 דקות, שתי מדליות ארד במשחה ל-100 מטר פרפר בתוצאה של 58.63 שניות ובמשחה ל-4x100 מטר מעורב בתוצאה של 4:01.55 דקות, כששחה את סגנון הגב ביחד עם רון קרמן, אילתי וניר שמיר. נוסף לכך, הוא סיים במקום השישי במשחה ל-100 מטר גב בשיא ישראלי חדש של 1:02.52 דקות.
באליפות ישראל בשחייה שנערכה בווינגייט בסוף חודש אוגוסט אותה שנה זכה כוכבי ב-4 מדליות. שתי מדליות זהב במשחה ל-1500 מטר חופשי בתוצאה של 16:38.66 דקות, לפני ליפשיץ (16:45.40 דקות) ובמשחה ל-200 מטר מעורב אישי בתוצאה של 2:10.09 דקות לפני קרמן (2:13.78 דקות) ושמיר (2:16.00 דקות), בשתי מדליות כסף במשחה ל-100 מטר פרפר בתוצאה טובה מהשיא הישראלי 57.94 דקות, אחרי אילתי שקבע שיא ישראלי חדש (57.61 שניות) ובמשחה ל-200 מטר פרפר שוב בתוצאה טובה מהשיא הישראלי 2:03.79 דקות, אחרי אילתי שקבע שיא ישראלי חדש נוסף (2:03.58 דקות).
ביוגרפיה > 1982

בתחרות שמונה האומות שנערכה באוסלו, נורווגיה בתחילת יולי 1982 זכה כוכבי בשתי מדליות, כסף וארד. מדליית כסף במשחה ל-400 מטר מעורב אישי ומדליית ארד במשחה ל-200 מטר מעורב אישי.
ביוגרפיה > 1982 > אליפות העולם

באליפות העולם שנערכה בגואיאקיל, אקוודור בתחילת אוגוסט אותה שנה לא הצליח כוכבי לשפר את שיאיו כששחה 200 מטר פרפר בתוצאה של 2:06.84 דקות, סיים במקום ה-20 במשחה ל-400 מטר מעורב אישי בתוצאה של 4:39.52 דקות ובמקום ה-24 במשחה ל-200 מטר מעורב אישי בתוצאה של 2:12.33 דקות. בנוסף, סיימה הנבחרת במקום ה-14 והלפני אחרון, במשחה שליחים 4x100 מטר מעורב בתוצאה של 4:01.98 דקות, ביחד עם קרמן, אילתי ושמיר.
באליפות ישראל בשחייה שנערכה בווינגייט בסוף אוגוסט אותה שנה זכה כוכבי ב-6 מדליות אישיות, אך רק במדליה זהב אחת. מדליית זהב במשחה ל-200 מטר גב בשיא ישראלי חדש של 2:14.04 דקות, שיפור לשיאו של אבי כרמל (2:15.22 דקות). 3 מדליות כסף, במשחה ל-200 מטר מעורב אישי בתוצאה של 2:12.98 דקות, אחרי ליפשיץ (2:12.37 דקות), במשחה ל-400 מטר מעורב אישי בתוצאה של 4:41.01 דקות, שוב אחרי ליפשיץ (4:40.33 דקות) ובמשחה ל-200 מטר פרפר בתוצאה של 2:05.75 דקות, אחרי אילתי (2:03.98 דקות). שתי מדליות ארד במשחה ל-100 מטר פרפר בתוצאה של 58.12 שניות, אחרי אילתי שקבע שיא ישראלי חדש (57.57 שניות) ונדב שנל (58.02 שניות) ובמשחה ל-100 מטר גב בתוצאה של 1:04.03 דקות, אחרי יזהר שנהר (1:02.77 דקות) ואבי נחמיאס מהפועל ימק"א ירושלים (1:03.97 דקות).
ביוגרפיה > 1983 > כינוס הפועל ה-12

בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה, סיים כוכבי במקום הרביעי במשחה ל-200 מטר מעורב אישי בתוצאה של 2:12.57 דקות ובמקום החמישי במשחה ל-400 מטר מעורב אישי בתוצאה של 4:43.62 דקות.
בתחרות שמונה האומות, בשחייה שנערכה בטנריפה, ספרד ביולי אותה שנה סיים כוכבי במקום חמישי במשחה ל-200 מטר פרפר בתוצאה של 2:08.43 דקות ובמקום שישי במשחה ל-200 מטר מעורב אישי בתוצאה של 2:13.84 דקות.
באליפות ישראל בשחייה שנערכה בווינגייט בסוף חודש אוגוסט אותה שנה זכה כוכבי ב-4 מדליות. שתי מדליות זהב, במשחה ל-200 מטר מעורב אישי בשיא ישראלי חדש של 2:09.47 דקות, שיפור של 11 מאיות השנייה לשיא הוותיק של קרמן ובמשחה ל-400 מטר מעורב אישי בתוצאה של 4:33.73 דקות, איטי מהשיא הישראלי שלו ב-35 מאיות השנייה. שתי מדליות כסף, במשחה ל-100 מטר פרפר בתוצאה של 58.26 שניות, אחרי אילתי (58.14 שניות) ושנל (58.16 שניות) ובמשחה ל-200 מטר פרפר בתוצאה של 2:04.86 דקות, אחרי אילתי (2:04.45 דקות) ולפני יובל רותם (2:07.08 דקות).
ביוגרפיה > 1984 > אולימפיאדת לוס אנג'לס

באולימפיאדת לוס אנג'לס שנערכה בשנת 1984 סיים כוכבי במקום ה-16 כשהצליח לעלות שלב ולשחות בגמר ב' במשחה ל-400 מטר מעורב אישי בתוצאה של 4:40.00 דקות. בשלב המוקדמות קבע תוצאה של 4:35.70 דקות. בנוסף, הוא סיים במקום ה-22 במשחה ל-200 מטר פרפר בתוצאה של 2:04.08 דקות ובמקום ה-27 במשחה ל-200 מטר מעורב אישי בתוצאה של 2:11.81 דקות.
באליפות ישראל בשחייה שנערכה בווינגייט בסוף חודש אוגוסט אותה שנה הוא זכה ב-4 מדליות, 2 זהב ו-2 כסף. מדליות זהב, במשחה ל-200 מטר מעורב אישי בתוצאה של 2:10.70 דקות, לפני יוחאי ליפשיץ (2:12.60 דקות) ואייל שטיגמן (1:14.40 דקות) ובמשחה ל-200 מטר פרפר בתוצאה של 2:04.95 דקות, לפני ירון אילתי (2:05.75 דקות) ויובל רותם (2:07.15 דקות) ומדליות כסף, במשחה ל-100 מטר פרפר בתוצאה של 57.91 שניות, אחרי נדב שנל (57.71 שניות) ולפני אילתי (58.09 שניות) ובמשחה ל-400 מטר מעורב אישי בתוצאה של 4:40.22 דקות, אחרי יוחאי ליפשיץ (4:38.41 דקות) ולפני עידו שפירא (4:45.31 דקות).
שיאי ישראל של כוכבי

100 מטר פרפר: 58.34 שניות
200 מטר פרפר: 2:05.93 דקות (ניקבע במכביה ה-11 בשנת 1981)
100 מטר גב: 1:02.52 דקות (ניקבע במכביה ה-11 בשנת 1981)
200 מטר גב: 2:14.04 דקות (ניקבע באליפות ישראל בשחייה בשנת 1982)
200 מטר מעורב אישי: 2:09.17 דקות
400 מטר מעורב אישי: 4:33.38 דקות
שיאי ישראל של כוכבי > שיאים אישיים

100 מטר פרפר: 57.94 שניות (ניקבע באליפות ישראל בשחייה בשנת 1981)
200 מטר פרפר: 2:03.79 דקות (ניקבע באליפות ישראל בשחייה בשנת 1981)